Þjóðarátak VÍS gegn umferðaslysum er hafið sjötta sumarið í röð . Í ár verður sjónum einkum beint að nokkrum meginþáttum sem hver um sig er meðal algengustu orsaka umferðaslysa hér á landi . Auk hraðaksturs eru það , ölvunarakstur , farsímanotkun undir stýri og önnur ökuhegðun sem slævir athygli og einbeitingu í akstri . Um það eru því miður allt of mörg átakanleg dæmi , “ segir Ragnheiður Davíðsdóttir , forvarna - og öryggismálafulltrúi VÍS , sem í gær kynnti átakið fyrir fjölmiðlamönnum ásamt Ásgeiri Baldurs framkvæmdastjóra félagsins . Nýr samskiptavefur um umferðaröryggismál Sem fyrr byggir þjóðarátak VÍS á að miðla upplýsingum um umferðaröryggismál og að vekja almenning til umhugsunar um afleiðingar óábyrgrar hegðunar í umferðinni . Að þessu sinni hefur verið útbúin ný slóð á vefsíðu VÍS , n.k. samskiptavefur , þar sem þess verður freistað að virkja almenna vegfarendur til þátttöku . Þar getur almenningur sent inn fyrirspurnir og sagt frá reynslu sinni af umferðarmenningunni , almennt . Það var Bergþóra Harpa Þórarinsdóttir sem í dag opnaði vefsíðuna að viðstöddum fulltrúum fjölmiðla í tjónaskoðunarstöð VÍS í Kópavogi . Um síðustu helgi var liðið eitt ár frá því að Þórarinn Sævar Guðmundsson , 15 ára sonur Bergþóru lést í bílslysi í kjölfar ofsaaksturs í Öxnadal þann 17. júní í fyrra en auk hans lést í slysinu 18 ára ökumaður bílsins . „ Við munum einnig leita svara við spurningum sem kunna að brenna á fólki og birta þau á vefnum og koma ábendingum vegfarenda áfram til réttra aðila “ segir Ragnheiður Davíðsdóttir . Umferðarupplýsingar frá Vegagerðinni Á vefsíðunni verða meðal annars birtar upplýsingar úr svokölluðum umferðargreinum , en það eru greiningartæki sem Vegagerðin hefur komið fyrir við þjóðvegina víða um land . Forsvarsmenn Vegagerðarinnar hafa veitt VÍS heimild til að nýta upplýsingar úr umferðargreinunum inn á vefsíðuna en í umferðargreinunum má fá ítarlegar upplýsingar um umferðina á hverjum stað . Þannig er til dæmis hægt að fylgjast með hraða og þyngd ökutækja , bili milli bíla og ýmsu fleiru sem gefur glögga mynd af ástandinu á þjóðvegunum á hverjum tíma . Nú þegar fyrsta stóra umferðarhelgi ársins nálgast , sem er fyrsta helgin í júlí , er tilefni til að rifja upp þá nöturlegu staðreynd að síðast liðin fimm ár hafa undantekningalaust orðið alvarleg umferðaslys um þessa helgi . Samkvæmt tölum frá Umferðastofu hafa alls 14 manns slasast alvarlega í umferðinni um þessa einu helgi frá árinu 2001 og þar af hafa 2 látist . Þegar skoðaðar eru tölur um umferðahraða úr umferðagreinum Vegagerðarinnar frá 10 stöðum á landinu þessa fyrstu helgi í júlí í fyrra kemur í ljós að þá óku að jafnaði 30% ökumanna yfir 100 km hraða og um 10% ökumanna óku hraðar en 110 km á klst . Ný auglýsingaherferð Eins og undanfarin ár er viðamikil auglýsingaherferð í blöðum og ljósvakamiðlum liður í Þjóðarátaki VÍS gegn umferðaslysum . Talið er að áróður og fræðsla sé ein áhrifaríkasta leiðin til að hafa áhrif á hegðunarmynstur í umferðinni . Síðustu ár hefur sterkur boðskapur í auglýsingaherferðum VÍS vakið vegfarendur til umhugsunar um afleiðingar óábyrgrar hegðunar í umferðinni og með þeim hætti hefur félagið lagt sitt af mörkum til að auka öryggi og stemma stigu við óhöppum og slysum . Á næstu vikum mun VÍS birta nýjar og sláandi , útvarps - , sjónvarps - og blaðaauglýsingar þar sem yfirskriftin er „ Tökum heppnina úr umferð “ . Myndatexti : Bergþóra Harpa Þórarinsdóttir ( th . ) opnaði nýja samskiptasíðu um umferðaröryggismál á vef VÍS í dag . Um síðustu helgi var liðið eitt ár frá því að sonur hennar lést í umferðaslysi í kjölfar hraðaksturs í Öxnadal . Með henni á myndinni er Ragnheiður Davíðsdóttir forvarna - og öryggismálafulltrúi VÍS .